
	Univerzita Komenského v Bratislave 
Rektorát
	Šafárikovo námestie 6
P. O. BOX 440
814 99  Bratislava 
	Oddelenie centrálneho obstarávania zákaziek




Prípravné trhové konzultácie
(ďalej len „PTK“)
realizované v súlade s § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov
(ďalej len „zákon“)
 
I. Identifikačné údaje verejného obstarávateľa

Názov organizácie:	Univerzita Komenského v Bratislave
Adresa organizácie:	Šafárikovo námestie 6, P.O.BOX 44, 814 99 Bratislava
IČO:	00397865
Profil verejného obstarávateľa:	https://www.uvo.gov.sk/vyhladavanie-profilov/zakazky/1045
Kontaktná osoba:	Ing. Adriana Bittnerová, odborný referent  Oddelenia centrálneho obstarávania zákaziek
	adriana.bittnerova@uniba.sk 
(ďalej len „verejný obstarávateľ“)
II. Predmet plánovaného verejného obstarávania
Názov zákazky:
„Modernizácia vertikálnej prepravy – dodávka a montáž výťahov v objekte Mlyny UK, Staré Grunty 36, Bratislava“
Opis predmetu zákazky:
Predmetom plánovanej zákazky je komplexná modernizácia vertikálnej prepravy v existujúcom 
16 a 14 - podlažnom objekte formou výmeny šesť (6) kusov pôvodných výťahov za nové technologicky vyspelé zariadenia. 
Súčasťou predmetu zákazky je najmä:
· demontáž existujúcich výťahov,
· dodávka a montáž nových osobných výťahov,
· realizácia všetkých súvisiacich stavebných, elektroinštalačných a IT prác,
· uvedenie zariadení do prevádzky vrátane vykonania predpísaných odborných skúšok a revízií,
· odovzdanie diela do užívania,
· záručný servis.
Bližšia špecifikácia predmetu zákazky je uvedená v Prílohe č. 1 – Technická špecifikácia predmetu zákazky.
III. Cieľ PTK
Cieľom realizácie PTK je najmä:
· overiť objektívnosť a primeranosť aktuálne stanovených technických a funkčných požiadaviek,
· identifikovať bežne dostupné riešenia na trhu,
· identifikovať potenciálne riziká realizácie zákazky,
· určiť vhodný charakter zákazky (stavebné práce / dodávka / kombinácia),
· získať podklady pre správne určenie predpokladanej hodnoty zákazky,
· nastaviť optimálne podmienky účasti,
· nastaviť primerané zmluvné a záručné podmienky.
Verejný obstarávate zároveň informuje hospodárske subjekty o plánovanom projekte.

Predmetom PTK je získanie návrhov a odborných stanovísk hospodárskych subjektov k technickému, organizačnému a zmluvnému riešeniu projektu, najmä v oblastiach:
· výmeny výťahov v existujúcej budove, 
· súvisiacich stavebných, elektroinštalačných a IT prác, 
· integrácie výťahov do existujúcich technických a IT systémov, 
· zabezpečenie prevádzky objektu počas realizácie.
IV.  Administratívne informácie
Spôsob realizácie PTK:
PTK budú prebiehať nasledovne:
· osobnou prehliadkou miesta realizácie a následným osobným zodpovedaním otázok verejného obstarávateľa v slovenskom jazyku
· a v prípade potreby dodatočne aj písomnou formou (e-mailová komunikácia).
Verejný obstarávateľ žiada, aby sa PTK za relevantné subjekty zúčastnili osoby,  ktoré sú odborníkmi v danom predmete zákazky.
Účasť na obhliadke je na vlastné riziko účastníka, pričom účastník je povinný dodržiavať pokyny verejného obstarávateľa a pravidlá BOZP.
Otázky vznesené počas obhliadky a odpovede na ne budú zaznamenané a sprístupnené všetkým účastníkom PTK. 
Verejný obstarávateľ vyhotoví z priebehu PTK zvukový záznam na účely vypracovania písomnej zápisnice. 
Verejný obstarávateľ po ukončení  PTK vypracuje zápisnicu, ktorá bude obsahovať  súhrn podstatných skutočností, ktoré vyplynuli z PTK. Zápisnica bude archivovaná ako súčasť dokumentácie z verejného obstarávania. Zápisnica bude zverejnená na webovom sídle verejného obstarávateľa https://uniba.sk/o-univerzite/uradna-vyveska/pripravne-trhove-konzultacie/ 

Lehota na prihlásenie do PTK:
24.08.2026 – 31.08.2026
Termín konzultácie bude určený v závislosti od časových možností poverených zástupcov verejného obstarávateľa a od počtu prihlásených subjektov. Po úspešnom prihlásení bude každému subjektu doručený potvrdzujúci e – mail s potvrdením termínu plánovanej konzultácie.
Termín realizácie PTK:
Termín osobného stretnutia bude pre jednotlivých záujemcov stanovený po dohode s povereným zástupcom verejného obstarávateľa v dňoch 01.09.2026 – 18.09.2026.

Spôsob zapojenia sa do PTK:	
Záujemcovia o účasť na PTK sa môžu prihlásiť e-mailom alebo telefonicky na adresu počas celej vyššie uvedenej doby: lenka.batkova@uniba.sk, +421 918 110 003.
Miesto obhliadky:
Mlyny UK, Staré Grunty 36, 841 04 Bratislava
Rozsah činností pri obhliadke: 
· obhliadka a zameranie skutkového stavu výťahových šácht,
· obhliadka nástupíšť na jednotlivých podlažiach,
· obhliadka existujúcich strojovní výťahov, ktoré sú umiestnené na streche objektu, 
· obhliadka elektrických rozvodov a posúdenie možností napojenia výťahov do elektrickej siete, 
· posúdenie potreby chladenia strojovní,
· obhliadka prístupových a manipulačných trás,
· identifikácia potreby stavebných úprav,
· posúdenie možností integrácie do IT infraštruktúry.
Podmienky účasti na PTK: 
Záujemcami o účasť na PTK môžu byť hospodárske subjekty, ktoré sú oprávnené poskytovať predmet zákazky. Túto skutočnosť si verejný obstarávateľ preverí z dostupných registrov. 
V. Ostatné
Verejný obstarávateľ odporúča záujemcom o účasť na PTK preštudovanie opisu predmetu zákazky, ktorý tvorí  prílohu tohto dokumentu.

Všetky náklady a výdavky spojené s účasťou PTK znáša zúčastnený subjekt bez akéhokoľvek finančného nároku na verejného obstarávateľa (napr. cestovné).
Verejný obstarávateľ si vyhradzuje právo na zmenu podmienok realizácie PTK kedykoľvek počas ich trvania. O prípadných zmenách bude verejný obstarávateľ informovať dostatočne vopred.

Verejný obstarávateľ prehlasuje, že prijme primerané opatrenia, aby v súvislosti s PTK nedošlo k narušeniu hospodárskej súťaže a aby bol zachovaný princíp rovnakého zaobchádzania, princíp nediskriminácie hospodárskych subjektov, princíp transparentnosti, princíp proporcionality a princíp hospodárnosti a efektívnosti.

Verejný obstarávateľ si vyhradzuje právo uskutočniť PTK aj vo viacerých po sebe nasledujúcich etapách, ak to bude na základe okolností a rozsahu PTK vhodné a potrebné. Do prípadných nasledujúcich kôl budú oslovené len hospodárske subjekty, ktoré sa zapojili do PTK v prvom.
Verejný obstarávateľ prijme primerané opatrenia na zabezpečenie ochrany dôverných informácií, ktoré môžu byť v rámci konzultácií poskytnuté. Hospodársky subjekt zúčastňujúci sa PTK označí informácie, ktoré považuje za dôverné, a s ktorými vyžaduje primerané zaobchádzanie.
Verejný obstarávateľ si vyhradzuje právo nevyužiť všetky získané informácie. Účasť na PTK nezakladá nárok na účasť vo verejnom obstarávaní.
VI. Okruhy otázok pre účastníkov PTK

A. Technické riešenie a realizovateľnosť
· Sú požiadavky na nosnosť výťahov A1, A2, B1, B2 a B3 (min. 1000 kg) a rýchlosť (1,6–2,0 m/s) reálne dosiahnuteľné v existujúcich šachtách?
· Akú maximálnu menovitú nosnosť servisno-nákladného výťahu B4 je reálne možné dosiahnuť v existujúcich priestorových podmienkach (pri zachovaní požiadaviek na bezpečnosť a normy)?
· Uveďte:
- navrhovanú nosnosť (kg),
- orientačné rozmery kabíny,
- dopad na cenu riešenia (orientačne, ak je významný),
- prípadné obmedzenia alebo kompromisy (napr. rýchlosť, opotrebenie, energetická náročnosť).
· Je navrhované riešenie skupinového riadenia dvoch výťahov (A1 a A2) tzv. DUPLEX a troch výťahov (B1, B2 a B3) tzv.TRIPLEX optimálne z hľadiska kapacity a riadenia prevádzky, alebo odporúčate alternatívne riešenie?
· Existujú technologické riešenia, ktoré by: 
· zlepšili kapacitu alebo kvalitu prepravy,
· znížili energetickú náročnosť? Uveďte aj, akú energetické úroveň (napr. triedu alebo parametre) je reálne dosiahnuť.
· Aké riešenie pohonu výťahov odporúčate z hľadiska energetickej efektívnosti, spoľahlivosti a životnosti (napr. prevodový / bezprevodový pohon) ?
· Aké ďalšie technické riešenia alebo inovácie odporúčate zvážiť pri modernizácii výťahov v daných objektoch ?

B. Kompatibilita a integrácia
· Je požiadavka kompatibility s MultiEye NEXT (KMS) a COMINFO systémom bez problémov realizovateľná?
· Aké riziká vidíte pri integrácii: 
· IP kamier,
· prístupových systémov,
· monitoringu výťahov?
· Existujú trhové štandardy (API, protokoly), ktoré by mali byť explicitne uvedené v súťažných podkladoch?

C. Konektivita a IT infraštruktúra
·  Aké riešenie konektivity odporúčate (LAN/ mobilné pripojenie)? Uveďte výhody a nevýhody.
· Aké sú minimálne bezpečnostné požiadavky (kybernetická bezpečnosť, VLAN, prístup)?
· Aké riziká vyplývajú z prevádzky výťahov v existujúcej IT infraštruktúre?

D. Harmonogram a realizácia
· Navrhnite časový rámcový harmonogram realizácie, napr.:
·  príprava a zameranie,
·  projektová dokumentácia
·  výroba a dodávka
·  stavebné úpravy
·  demontáž pôvodných výťahov
·  montáž nových výťahov
·  skúšky a revízie,
·  uvedenie do prevádzky a odovzdanie ?
· Ak nie, aké ďalšie podklady by ste k tomu potrebovali?

E. Servis a SLA
· Uveďte servisné činnosti, ktoré by mali byť podľa Vás súčasťou záručného a pozáručného servisu? 
· Akú záručnú dobu (v mesiacoch) viete poskytnúť?
· Ako dlhý pozáručný servis odporúčate (v rokoch)?
· Čo má byť predmetom osobitného nacenenia v záručnom, ako aj v pozáručnom servise? Cena práce a materiálu? Prehliadky?
· Ako dlho (v rokoch) viete garantovať dostupnosť náhradných dielov?
· Máte vlastný sklad náhradných dielov (preukázateľne overiteľný) alebo využívate len sklady externých dodávateľov? Ak používate sklady externých dodávateľov, máte uzavreté zmluvy s garanciami dodávok náhradných dielov ?
· V akom čase viete garantovať dodávku náhradného dielu výťahu (pokiaľ nie je u vás na sklade)?
· Verejný obstarávateľ uvažuje s minimálnymi SLA parametrami: 
· reakčný čas servisného zásahu do 24 hodín, 
· nepretržitá dostupnosť služby vyslobodenia uviaznutých osôb vo výťahoch (24/7), vrátane dní pracovného voľna, pokoja a sviatkov, 
· nastúp servisného zásahu na vyslobodenie uviaznutých osôb najneskôr do šesťdesiat (60) minút od nahlásenia udalosti na dispečing uchádzača. 
Považujete tieto parametre za primerané ? Ak nie, uveďte návrh ich úpravy vrátane odôvodnenia.
· Je odstraňovanie vzniknutých porúch, resp. závad nejakým spôsobom kategorizované podľa závažnosti ?
· Ak áno, uveďte tieto kategórie, pričom uveďte ak dlho trvá odstraňovanie porúch, resp. závad pri týchto kategóriách ?
· V technickom zadaní je uvedená požiadavka na zabezpečenie prediktívnej údržby výťahového systému. Uveďte jej rozsah, aké funkcionality sú zabezpečené.
· Sú činnosti servisu výťahov vykonávané vašimi zamestnancami alebo používate subdodávky na niektoré činnosti? Ak áno na ktoré?
· Je systém po skončení záručnej doby servisovateľný aj iným subjektom ako dodávateľom? Aké sú podmienky (za ktorých je takýto servis možný, vrátane prípadných technických alebo licenčných obmedzení).

F. Normy a prístupnosť
· Aké technické normy ( najmä z radu STN EN 81 ) je potrebné zohľadniť?
Uveďte najmä:
· bezpečnostné požiadavky,
· požiadavky na prístupnosť,
· požiadavky na prevádzku a núdzové režimy.

G. Požiarna bezpečnosť
· Aké požiadavky sa vzťahujú na správanie výťahov pri požiari ?
· Je potrebné riešiť:
· napojenie na systém EPS (elektrická požiarna signalizácia)
· požiarne režimy výťahov
· evakuačné scenáre ?
· Aké technické riešenie prepojenia výťahu na EPS je štandardné ?

H. Ekonomika a PHZ
· Aké sú orientačné náklady CAPEX (dodávka + montáž),OPEX (servis, energia)?
· Aké položky majú najväčší vplyv na cenu?
· Akú štruktúru ocenenia odporúčate (napr.: 
· Samostatne stavebné úpravy
· Samostatne demontáž starých výťahov
· samostatne výťahy,
· samostatne elektroinštalačné práce
· samostatne IT,
· servis ) ?

I. Charakter zákazky a opis predmetu zákazky
· Vnímate zákazku ako stavebné práce, technologickú dodávku, alebo kombináciu?
· Považujete opis predmetu zákazky, ktorý poskytol verejný obstarávateľ v rámci PTK, za jasný, určitý a zrozumiteľný z pohľadu jednoznačného definovania predmetu zákazky a vo vzťahu k Vášmu prípadnému naceneniu predmetu zákazky? Ak nie, uveďte dôvody a konkrétne návrhy na doplnenie opisu predmetu zákazky.
· Identifikovali ste nejakú skutočnosť v dostupných materiáloch na obstaranie predmetu zákazky, ktorá by Vám bránila v účasti v plánovanej zákazke? Ak áno uveďte konkrétne akú, a tiež uveďte ako ju navrhujete konkrétne zmeniť, aby Vám už nebránila v účasti v plánovanej zákazke, alebo aby Vám už nesťažovala účasť v plánovanej zákazke.

J. Personálne zabezpečenie realizácie
· Je pri realizácii zákazky štandardne potrebný stavbyvedúci podľa legislatívy SR? 
· Ak áno: 
· aké oprávnenie je vhodné (pozemné stavby / TZB)?
· postačuje jedna osoba, alebo je potrebné zabezpečiť viacero odborných kvalifikácií?
· Aké profesie a odborné kapacity sú štandardne potrebné v realizačnom tíme pri obdobných projektoch ?

K. Rozdelenie zodpovednosti
· Ako sa v praxi rozdeľujú kompetencie medzi: 
· stavbyvedúceho,
· dodávateľa výťahov,
· revízneho technika?
· Ktoré činnosti musia byť pod vedením stavbyvedúceho?

L. Stavebný režim
· Aký režim je typický: 
· stavebné povolenie,
· ohlásenie?
· Od čoho závisí zaradenie?

M. Dokumentácia a vedenie stavby
· Je potrebné viesť stavebný denník?
· Ako nastaviť dokumentáciu a zodpovednosti?

N. BOZP
· Je potrebný koordinátor BOZP?

O. Odborné skúšky a prehliadky
· Aké sú legislatívne požiadavky na prevádzku, kontroly a revízie výťahov po ich uvedení do prevádzky ?
· Viete zabezpečiť všetky druhy odborných skúšok a odporných prehliadok v zmysle vyhlášky č. 508/2009 Z.z. na výťahoch počas celej doby servisu a všetky kontroly potrebné na prevádzku výťahov v rámci zákona ?
· Aké povinnosti by mal verejný obstarávateľ zohľadniť v zmluve?

P. Skúsenosti
· Akú sú vaše skúsenosti s podobnými projektmi ?
· S akými najčastejšími prekážkami ste sa doteraz pri výmene výťahov stretli a ako ste sa s nimi vysporiadali ?
R. Kritériá hodnotenia
· Aké hodnotiace kritéria (okrem najnižšej ceny) odporúčate uplatniť ?
(energetická efektívnosť, rýchlosť a kapacita prepravy, dĺžka záručnej doby, pozáručného servisu, kvalita a rozsah servisu ...) uveďte spôsob hodnotenia, odporúčanú váhu kritéria, spôsob overenia)

Zoznam príloh: 
1. Prílohe č. 1 – Technická špecifikácia premetu zákazky
2. Príloha č. 2 – Rez šachtou A1, A2
3. Príloha č. 3 – Rez šachtou B1, B2
4. Príloha č. 4 – Strojovňa výťahu B1, B2
5. Príloha č. 5 – Rez šachtou B4
6. Príloha č. 6 – Strojovňa výťahu B4

